b'\n_START_ARTICLE_\nSindromul de intestin iritabil\n_START_SECTION_\nCauze\n_START_PARAGRAPH_\nCauza exact\xc4\x83 a sindromului de intestin iritabil este necunoscut\xc4\x83. Cu toate acestea, medicii speciali\xc8\x99ti cred c\xc4\x83 o comunicare \xc3\xaentre creier \xc8\x99i tractul gastrointestinal reprezint\xc4\x83 cauza acestui sindrom. O combina\xc8\x9bie complex\xc4\x83 de elemente, incluz\xc3\xa2nd stresul psihologic, statusul hormonal, sistemul imun \xc8\x99i neurotransmi\xc8\x9b\xc4\x83torii, par s\xc4\x83 interfereze cu mesajele dintre creier \xc8\x99i intestin. Aceasta comunica\xc8\x9bie anormal\xc4\x83 determin\xc4\x83 contrac\xc8\x9bii sau spasme abdominale, care cauzeaz\xc4\x83 adesea crampe. Aceste spasme, fie accelereaz\xc4\x83 tranzitul intestinal, determin\xc3\xa2nd diareea, fie \xc3\xael \xc3\xaencetinesc, determin\xc3\xa2nd constipa\xc8\x9bia._NEWLINE_Persoanele care sufer\xc4\x83 de SII au un intestin anormal de sensibil. Nu se cunoa\xc8\x99te motivul pentru care intestinele lor reac\xc8\x9bioneaz\xc4\x83 puternic la elementele care contribuie la apari\xc8\x9bia acestei boli._NEWLINE_Apare durerea ca r\xc4\x83spuns la unul sau mai mul\xc8\x9bi factori, printre care:_NEWLINE_- alimenta\xc8\x9bia, de\xc8\x99i nu exist\xc4\x83 anumite alimente care s\xc4\x83 se asocieze \xc3\xaen mod particular cu SII - stresul, poate afecta mi\xc8\x99c\xc4\x83rile intestinale \xc8\x99i modul de percepere a durerii; are acela\xc8\x99i efect la persoanele s\xc4\x83n\xc4\x83toase - balonarea abdominal\xc4\x83 - modific\xc4\x83rile hormonale, cum ar cele din timpul ciclului menstrual - unele antibiotice, cum ar fi eritromicina - factori genetici, SII apare mai frecvent la persoanele cu istorie familial\xc4\x83 de SII.'